CELEX: 62013TN0360
Language: mt
Date: 2013-07-08 00:00:00
Title: Kawża T-360/13: Rikors ippreżentat fit- 8 ta’ Lulju 2013 — VECCO et vs Il-Kummissjoni

7.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/45
            
         Rikors ippreżentat fit-8 ta’ Lulju 2013 — VECCO et vs Il-Kummissjoni
   (Kawża T-360/13)
   2013/C 260/81
   Lingwa tal-kawża: l-Ingliż
   
      Partijiet
   
   
      Rikorrenti: Verein zur Wahrung von Einsatz und Nutzung von Chromtrioxid und anderen Chrom-VI-verbindungen in der Oberflächentechnik eV (VECCO) (Memmingen, il-Ġermanja) et (rappreżentanti: C. Mereu u K. Van Maldegem, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tiddikjara r-rikors ammissibbli u fondat;
            
         
               —
            
            
               tiddikjara li r-Regolament tal-Kummissjoni (UE) Nru 348/2013, tas-17 ta’ April 2013, li jemenda l-Anness XIV tar-Regolament (KE) Nru 1907/2006 tal-Parlament Ewropew u tal-Kunsill dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (“REACH”) (ĠU L 108, p. 1) huwa parzjalment illegali peress li huwa bbażat fuq żball manifest ta’ evalwazzjoni u jikser l-Artikolu 58(2) tar-REACH, il-prinċipju ta’ proporzjonalità u d-drittijiet tad-difiża (kif ukoll il-prinċipji ta’ amministrazzjoni tajba u eċċellenza tal-pariri xjentifiċi);
            
         
               —
            
            
               tannulla parzjalment ir-Regolament tal-Kummissjoni (UE) Nru 348/2013 sa fejn ma jinkludix fil-ħames kolonna, il-filliera 16 tal-Anness tiegħu, taħt it-titolu “(Kategoriji ta’) użi eżentati”, l-eżenzjoni li ġejja: “użu ta’ triossidu tal-kromju għal skop ta’ produzzjoni fi soluzzjoni ta’ ilma, b’hekk f’konformità ma’ valur ta’ espożizzjoni ta’ massimu 5μg/m3 (jew 0 005 mg/m3)” jew lingwaġġ li jixxiebah intiż sabiex jiġi eżentat l-“użu ta’ triossidu tal-kromju fil-kisi tal-metall bl-elettrolisi, proċeduri ta’ inċiżjoni, illixxar ta’ metall b’banju elettrolitiku u proċeduri u teknoloġiji ta’ pproċessar ta’ wċuh oħra kif ukoll taħlit” jew kliem b’dak l-effett mill-kamp ta’ applikazzjoni tal-att ikkontestat;
            
         
               —
            
            
               tordna lill-konvenuta li temenda r-Regolament tal-Kummissjoni (UE) Nru 348/2013 sabiex jikkonforma mas-sentenza tal-Qorti tal-Ġustizzja; u
            
         
               —
            
            
               tikkundanna lill-konvenuta għall-ispejjeż tal-proċeduri.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw erba’motivi.
   
               (1)
            
            
               L-ewwel motiv ibbażat fuq l-allegazzjoni li r-Regolament tal-Kummissjoni (UE) Nru 348/2013 huwa illegali peress li huwa bbażat fuq numru ta’ żbalji manifesti ta’ evalwazzjoni u għandu jiġi annullat sa fejn ma jinkludix eżenzjoni minn awtorizzazzjoni fir-rigward tal-użu ta’ triossidu tal-kromju fl-industrija ta’ kisi bil-kromju.
            
         
               (2)
            
            
               It-tieni motiv ibbażat fuq l-allegazzjoni li r-Regolament tal-Kummissjoni (UE) Nru 348/2013 huwa bbażat fuq evalwazzjoni ta’ riskju fuq il-post tax-xogħol relatat mal-użu ta’ triossidu tal-kromju fil-kisi bil-kromju li hija xjentifikament u legalment żbaljata (żball manifest ta’ evalwazzjoni).
            
         
               (3)
            
            
               It-tielet motiv ibbażat fuq l-allegazzjoni li r-Regolament tal-Kummissjoni (UE) Nru 348/2013 jikser l-Artikolu 58(2) tar-REACH u l-prinċipju ta’ proporzjonalità.
            
         
               (4)
            
            
               Ir-raba’ motiv ibbażat fuq l-allegazzjoni li l-applikanti ma ngħatawx aċċess għal dokumenti prinċipali li ffurmaw il-bażi tar-Regolament tal-Kummissjoni (UE) Nru 348/2013 u għalhekk il-konvenuta kisret id-drittijiet tad-difiża tar-rikorrenti u l-prinċipji ta’ amministrazzjoni tajba u eċċellenza tal-pariri xjentifiċi.